Title: พระราชกฤษฎีกาให้ปรับใช้อัตราเงินเดือนข้าราชการตำรวจ หมายเลข2 ท้ายพระราชบัญญัติระเบียบข้าราชการตำรวจ พ.ศ. 2521 พ.ศ. 2522

พระราชกฤษฎีกา

พระราชกฤษฎีกา
ให้ปรับใช้บัญชีอัตราเงินเดือนข้าราชการตำรวจ
หมายเลข ๒
ท้ายพระราชบัญญัติระเบียบข้าราชการตำรวจ
พ.ศ. ๒๕๒๑
พ.ศ.
๒๕๒๒
-------------

ภูมิพลอดุลยเดช ป.ร.
                                           ให้ไว้ ณ
วันที่ ๑๕ ธันวาคม พ.ศ. ๒๕๒๒
                                                   เป็นปีที่ ๓๔ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรให้ปรับใช้บัญชีอัตราเงินเดือนข้าราชการตำรวจ

หมายเลข ๒ ท้ายพระราชบัญญัติระเบียบข้าราชการตำรวจ พ.ศ.
๒๕๒๑
                        อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย 
และมาตรา ๖ แห่งพระราชบัญญัติระเบียบข้าราชการตำรวจ พ.ศ.
๒๕๒๑ จึงทรงพระกรุณา
โปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้
                        มาตรา
๑  พระราชกฤษฎีกานี้เรียกว่า
"พระราชกฤษฎีกาให้ปรับใช้บัญชีอัตรา
เงินเดือนข้าราชการตำรวจ หมายเลข ๒
ท้ายพระราชบัญญัติระเบียบข้าราชการตำรวจ 
พ.ศ. ๒๕๒๑ พ.ศ. ๒๕๒๒"
                        มาตรา
๒ 
พระราชกฤษฎีกานี้ให้ใช้บังคับตั้งแต่วันที่ ๑ มกราคม พ.ศ. ๒๕๒๓ 
เป็นต้นไป
                        มาตรา
๓ 
ให้ปรับใช้บัญชีอัตราเงินเดือนข้าราชการตำรวจ หมายเลข ๒ 
ท้ายพระราชบัญญัติระเบียบข้าราชการตำรวจ พ.ศ. ๒๕๒๑
แทนบัญชีอัตราเงินเดือนข้าราชการ
ตำรวจ หมายเลข ๑ ท้ายพระราชบัญญัติระเบียบข้าราชการตำรวจ
พ.ศ. ๒๕๒๑
            มาตรา
๔ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
          ส.
โหตระกิตย์
        รองนายกรัฐมนตรี

+----------------------------------------------------------------------------------------------------+
หมายเหต ุ:- เหตุผลในการประกาศใช้พระราชกฤษฎีกาฉบับนี้ คือ
โดยที่ในปัจจุบันเงินเดือนและ
ค่าจ้างทั่วไปในประเทศเพิ่มขึ้น ค่าครองชีพสูงขึ้น
และอัตราเงินเดือนข้าราชการตำรวจที่ใช้อยู่
ไม่เหมาะสม สมควรปรับใช้อัตราเงินเดือนข้าราชการตำรวจตามบัญชีอัตราเงินเดือนข้าราชการ
ตำรวจ หมายเลข ๒ ท้ายพระราชบัญญัติระเบียบข้าราชการตำรวจ
พ.ศ. ๒๕๒๑ แทนบัญชีอัตรา
เงินเดือนข้าราชการตำรวจ หมายเลข ๑
ที่ใช้อยู่ในปัจจุบัน 
จึงจำเป็นต้องตราพระราชกฤษฎีกานี้
ขึ้น

[รก.๒๕๒๒/๒๑๒/๗พ /๒๐ ธันวาคม ๒๕๒๒]